PressReader - Kuier: 2017-05-31 - LYK AL­TYD GOED VIR JOU MAAT
LYK AL­TYD GOED VIR JOU MAAT
Jy het ge­wig aan­ge­sit en jy voel nie meer goed nie. Hoe kan jy weer jou maat se oog vang?
Kuier - 2017-05-31 - Kuiercoach - DEUR ANDELINE WILLIAMS-P­RE­TO­RI­US
Die hu­we­lik is har­de werk en as hu­we­liks­maats het al­bei par­tye die ver­ant­woor­de­lik­heid om daar­aan te werk. Al­bei par­tye het ’n ver­ant­woor­de­lik­heid om te sorg dat jou man of vrou jou steeds aan­trek­lik vind.
In e­ni­ge hu­we­lik is daar na­tuur­lik tye wan­neer ’n maat nie op hul aan­trek­lik­ste lyk of voel nie. Van die re­des hier­voor kan in­sluit siek­te, ’n pro­bleem wat groot stres ver­oor­saak of dalk om­dat jy net nie meer om­gee nie om­dat jul­le baie pro­ble­me in jul hu­we­lik on­der­vind.
Het jy as vrou oor die ja­re jou voor­koms ver­waar­loos? Het jy ná die ge­boor­te van jou kin­ders meer ge­wig aan­ge­sit, in plaas daar­van om die ge­wig ná die swan­ger­skap af te skud? Dalk het jou man se oog be­gin dwaal en het hy jou be­gin ver­tel die re­de daar­voor is om­dat jy jou voor­koms ver­waar­loos?
Dalk dink jy,“ag, hoe­kom nog pro­beer?” Jy ver­sorg jou ge­sin, maar daar gaan dae ver­by wan­neer jy let­ter­lik die heel­dag in jou slaap­kle­re of ka­mer­jas deur­bring, die een se­pie ná die an­der kyk, ter­wyl jy ook nie juis om­gee wat jy in jou mond stop nie.
Al­mal ver­dien el­ke nou en dan so ’n af­dag, maar wan­neer dit té ge­reeld ge­beur, jou voor­koms en self­ver­troue ne­ga­tief af­fek­teer en ’n wig tus­sen jou en jou man in­dryf, raak dit ’n pro­bleem.
Dalk was jou vo­ri­ge po­gings om ge­wig te ver­loor, on­suk­ses­vol en het dit ver­oor­saak dat jy moed ver­loor. Jy’s steeds lief vir jou man en daar­om breek dit jou hart wan­neer dit lyk as­of jou ge­wig hom van jou af weg­dryf. Jy’s teleurgesteld en voel dat jou hu­we­lik slegs op jou lyf ge­ba­seer is. Jy won­der wat van jul hu­we­liks­be­lof­tes ge­word het en gee dan nóg min­der om.
In plaas daar­van om toe te laat dat jou ego jou lei, is dit be­lang­rik om die gro­ter prent­jie te sien. Vra jou­self af: “Het ek no­dig om ge­wig te ver­loor?”Wan­neer jou ge­sond­heid op die spel is, is dit be­lang­rik dat jy dit ’n pri­o­ri­teit maak. Jou reis om ge­wig te ver­loor be­hoort eer­stens oor jou ge­sond­heid te gaan. Op dié ma­nier sal jy la­ter min­der ge­neig wees om jou man te ver­wyt wan­neer hy skie­lik aan­ge­trok­ke is tot die slan­ker jy. Dit help ook om daar­aan te dink dat jy graag vir so lank as moont­lik daar sal wil wees vir jou kin­ders. Ver­soe­kings is o­ral, maar jy moet ont­hou dat daar geen gel­di­ge re­de (in­slui­tend jou oor­ge­wig) is vir jou man om rond te loop nie. As hu­we­liks­maats moet jul­le sáám werk.